**Projektas**

**KLAIPĖDOS RAJONO savivaldybės taryba**

**SPRENDIMAS**

**DĖL PRITARIMO KELIŲ PROJEKTŲ FINANSAVIMO SUTARČIŲ PASIRAŠYMUI**

2019 m. sausio 31 d. Nr. T11-  
Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 6 straipsnio 32 punktu, 16 straipsnio 4 dalimi, Fizinių ar juridinių asmenų, pageidaujančių skirti tikslinių lėšų Klaipėdos rajono savivaldybės vietinės reikšmės kelių juostoje valstybinėje žemėje esantiems kelių statiniams, pasiūlymų teikimo, vertinimo, pripažinimo tinkamais įgyvendinti ir finansavimo tvarkos aprašo, patvirtinto Klaipėdos rajono savivaldybės tarybos 2018 m. rugsėjo 28 d. sprendimu Nr. T11-428 „Dėl savivaldybės prisidėjimo prie fizinių ar juridinių asmenų, pageidaujančių skirti lėšų Klaipėdos rajono savivaldybės vietinės reikšmės kelių juostoje esantiems kelių statiniams projektuoti, remontuoti, taisyti, kelių su žvyro danga dulkėjimui mažinti, pasiūlymų teikimo, vertinimo ir finansavimo tvarkos aprašo patvirtinimo“ 18, 19 ir 20 punktais ir atsižvelgdama į Klaipėdos rajono savivaldybės administracijos direktoriaus 2018 m. lapkričio 29 d. įsakymu Nr. (5.1.1) AV-2641 sudarytos darbo grupės 2018 m. gruodžio 5 d. protokolo Nr. A6-24 nutarimus, n u s p r e n d ž i a:

1. Pripažinti fizinių ar juridinių asmenų, pageidaujančių skirti tikslinių lėšų Klaipėdos rajono savivaldybės vietinės reikšmės kelių juostoje valstybinėje žemėje esantiems kelių statiniams, pateiktus pasiūlymus tinkamais įgyvendinti ir pritarti pasiūlymų teikėjų kelių projektų finansavimo sutarčių su Klaipėdos rajono savivaldybe pasirašymui:

1.1. SB “Eketė” paraišką atlikti remonto darbus Urbikių g. (kelio Nr. KL1435) Radailių k., Sendvario sen. Remontuojamas kelio atkarpos ilgis 1400 m. Planuojama projekto vertė 160000,00 Eur (šimtas šešiasdešimt tūkstančių eurų). Projekto įgyvendinimui skirti Klaipėdos rajono savivaldybės biudžeto finansavimo lėšų 80000,00 (aštuoniasdešimt tūkstančių eurų)

1.2. GNSB “Budrikių sodyba” paraišką atlikti remonto darbus Austėjos g. (kelio Nr. KL8716) Budrikių k. Sendvario sen. Remantuojamas kelio atkarpos ilgis 190 m. Planuojama projekto vertė 26893,39 Eur (dvidešimt šeši tūkstančiai aštuoni šimtai devyniasdešimt trys eurai 39 centai). Projekto įgyvendinimui skirti Klaipėdos rajono savivaldybės biudžeto finansavimo lėšų 13446,69 Eur (trylika tūkstančių keturi šimtai keturiasdešimt šeši eurai 69 centai).

1.3. Lenos Novikovienės paraišką atlikti Versmės g. (kelio Nr. KL8712) Purmalių k. Sendvario sen. 250 m gatvės atkarpos apšvietimo linijos remonto darbus. Preliminari darbų vertė 7865,00 Eur (septyni tūkstančiai aštuoni šimtai šešiasdešimt penki eurai). Projekto įgyvendinimui skirti Klaipėdos rajono savivaldybės biudžeto finansavimo lėšų 3932,50 eur (trys tūkstančiai devyni šimtai trisdešimt du eurai 50 centų).

1. Įpareigoti Klaipėdos rajono savivaldybės administracijos direktorių pasirašyti su pasiūlymų teikėjais, išvardytais šio sprendimo 1 punkte, kelių projektų finansavimo sutartis.

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui (Herkaus Manto g. 37, LT-92236, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA S. Karbauskas

PARENGĖ J. Jackus

SUDERINTA: R. Bagačiovas, D. Beliokaitė, I. Gailiuvienė, A. Ronkus, T.Jablonskytė,

R. Cirtautaitė, R. Zubienė, V. Dačkauskas

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

2019 m. sausio 31 d.

Gargždai

**DĖL TARYBOS SPRENDIMO „DĖL PRITARIMO KELIŲ PROJEKTŲ FINANSAVIMO SUTARČIŲ PASIRAŠYMUI“**

1. Parengto projekto esmė, tikslai ir uždaviniai:

*Klaipėdos rajono savivaldybės vietinės reikšmės kelių būklės pagerinimas pritraukiant privačius investuotojus.*

2. Projekto rengimo priežastys. Kuo vadovaujantis parengtas sprendimo projektas:

*Lietuvos Respublikos vietos savivaldos įstatymo 6 straipsnio 32 punktu, 16 straipsnio 4 dalimi,* *Klaipėdos rajono savivaldybės tarybos* 2018 m. rugsėjo 28 d. sprendimu Nr. T11-428*, Klaipėdos rajono savivaldybės administracijos direktoriaus* 2018 m. lapkričio 29 d. įsakymu Nr. (5.1.1) AV-2641 *sudarytos darbo grupės 2018-12-05 posėdžio Nr. A6- protokolo ir teikėjų pasiūlymais.*

3. Kokių rezultatų yra laukiama:

*Pagerės ir taps saugesnės Klaipėdos r. sav. pėsčiųjų ir automobilių transporto eismo sąlygos, sumažės dulkėtumas. Pagerės žmonių gyvenimo kokybė.*

4. Galimos teigiamos ir neigiamos pasekmės priėmus siūlymą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:

*Teigiamos pasekmės: pasiūlymų teikėjai projektų įgyvendinimui įsipareigoja skirti puse reikalingos lėšų sumos, papildomai bus paklota 1,59 km asfaltuotos kelio dangos. Sumažės kelių ir gatvių kilometražas, kuriuose pastoviai reikia vykdyti greideriavimo ir žvyravimo darbus, bus taupomi finansiniai ir gamtiniai ištekliai.*

*Neigiamos pasekmės: nesudarius finansavimo sutarčių, sustos jau pradėti vykdyti projektai, o viso to kas išdėstyta aiškinamojo rašto 3 punkte ir 4 punkto teigiamose pasekmėse, nebus.*

5. Kokie šios srities teisės aktai galioja ir kokius galiojančius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:

*Lietuvos Respublikos vietos savivaldos įstatymo 6 straipsnio 32 punktu, 16 straipsnio 4 dalis,* *Klaipėdos rajono savivaldybės tarybos 2018 m. rugsėjo 28 d. sprendimu Nr. T11-428*

6. Projekto rengimo metu gauti specialistų vertinimai ir išvados. Ekonominiai paskaičiavimai:

*Neskaičiuota*

7. Sprendimo įgyvendinimui reikalingos lėšos:

*Klaipėdos rajono savivaldybės biudžeto ir (ar) Kelių priežiūros ir plėtros dotacijos (programos) finansavimo lėšų 97379,19 Eur (devyniasdešimt septyni tūkstančiai trys šimtai septyniasdešimt devyni eurai 19 centųi).* ***Galutinės sumos bus žinomos po viešųjų pirkimų darbams procedūros.***

8. Kiti, autoriaus nuomone, reikalingi pagrindimai ir paaiškinimai:

*Į 2019 metus įgyvendinimui perkeliami iš 2018 m ir 2017 m 6 projektai, kurių dėl įvairių priežasčių nebuvo galima vykdyti anksčiau (keletas pagrindinių priežasčių: projektinės dokumentacijos parengimas, ribotas finansavimas). Šių projektų bendra prisidėjimui reikalingų skaičiuotinų lėšų sumaapie 175000 eur.*

9. Tarybos sprendimą pateikti: Klaipėdos rajono savivaldybės administracijos statybos ir kelių priežiūros skyriui.

Statybos ir kelių priežiūros skyriaus vedėjas Algirdas Ronkus

J.Jackus tel. 47 20 21, el. p. jonas.jackus@klaipedos-r.lt